Hustle (filem 2022)

Hustle merupakan sebuah filem drama sukan Amerika Syarikat tahun 2022  yang diarahkan oleh Zagar, dengan lakon layar oleh Taylor Materne dan Will Fetters. Filem ini dibintangi oleh Adam Sandler, Queen Latifah, Ben Foster, Juancho Hernangómez, dan Robert Duvall .

Hustle telah mula dipertontonkan di pawagam terpilih pada 3 Jun 2022, diikuti dengan tayangan di Netflix pada 8 Jun 2022. Filem ini mendapat ulasan positif daripada pengkritik, dengan persembahan Sandler mendapat pujian. 

 Pelakon 

 Adam Sandler sebagai Stanley Sugerman
 Queen Latifah sebagai Teresa Sugerman
 Ben Foster sebagai Vince Merrick
 Robert Duvall sebagai Rex Merrick
 Juancho Hernangómez sebagai Bo Cruz
 Silas Graham sebagai Bo Cruz muda
 Jordan Hull sebagai Alex Sugerman
 Heidi Gardner sebagai Kat Merrick,
 María Botto sebagai Paola Cruz
 Ainhoa Pillet sebagai Lucia Cruz
 Anthony Edwards sebagai Kermit Wilts
 Kenny Smith sebagai Leon Rich.

Selain itu, kemunculan beberapa bekas serta pemain dan jurulatih NBA semasa sama ada membawa watak diri mereka sendiri mahupun watak lain. Trae Young, Jordan Clarkson, Khris Middleton, Aaron Gordon, Kyle Lowry, Seth Curry, Luka Doncic, Tobias Harris, Tyrese Maxey, Matisse Thybulle, Julius Erving, Charles Barkley, Shaquille O'Neal, Allen Iverson, Dirk Nowitzki, Brad Stevens Doc Rivers, dan Sergio Scariolo membawa watak diri mereka sendiri, manakala Boban Marjanovic memainkan watak "Big Serbian." Pemain bola jalanan Grayson "The Professor" Boucher dan "Bone Collector" juga muncul.

 Produksi 
Pada Mei 2020, Adam Sandler menyertai pelakon filem itu, bersama pengarah Jeremiah Zagar dengan lakon layar oleh Taylor Materne dan Will Fetters, manakala Netflix bersedia untuk mengedarkan.  Pada September 2020, Queen Latifah mengumumkan beliau turut menyertai barisan pelakon filem itu.  Pada Oktober 2020, Robert Duvall, Ben Foster, Juan Hernangómez, Jordan Hull, María Botto, Ainhoa Pillet, Kenny Smith dan Kyle Lowry menyertai barisan pelakon filem itu.   

Penggambaran bermula di Philadelphia pada Oktober 2020,  dan diteruskan di Coatesville Area High School di Pennsylvania.  Pelbagai adegan telah difilemkan di Center City Philadelphia, termasuk Market Street,  Pasar Itali,  Manayunk, dan Philadelphia Selatan. Penggambaran tambahan telah dilakukan di Camden, New Jersey . 

 Rujukan 

 Pautan luar 


Kategori:Filem bahasa Inggeris
Kategori:Filem 2022
Kategori:Templat tarikh filem dengan 1 tarikh tayangan
Kategori:Filem Amerika Syarikat 2022